ગંદકી અને કચરાને લીધે શાળામાં અભ્યાસ કરતા વિદ્યાર્થીઓના આરોગ્ય ઉપર માઠી અસર થઇ રહી છે. શાળા દ્વારા આ અંગે અનેક વખત રજૂઆત કર્યા પછી કશાંય પગલાં લેવામાં આવ્યાં નથી. સ્થાનિકોની રજૂઆતો પણ તંત્ર ઘોળીને પી ગયું છે. આ અંગે સ્કૂલના પ્રિન્સિપાલ જિગરભાઇ પાઠકે જણાવ્યું કે લાંભા ગામ કોર્પોરેશન હસ્તક છે અને સ્કૂલ જિલ્લા પંચાયતમાં આવે છે. અમે જિલ્લા પંચાયતમાં રજૂઆત કરી છે કે નવા સત્રમાં સ્કૂલ નવી બનાવવા માટે બજેટ ફાળવવામાં આવે તો આ સ્કૂલની સમસ્યાનો ઉકેલ આવી જશે. આ મામલે જિલ્લા શિક્ષણાધિકારી એમ. કે. રાવલનો વારંવાર સંપર્ક કરાતાં તે થઈ શક્યો ન હતો.